ኣብ ኤርትራ ኮይኑ ንፕረዚደንት ኢሳያስ ዝነቅፍ ሚኒስተር ነበር "ኣይዓገበን ልበይ መን'ዩ ኣዝማሪኖ?" ሓድሽ ዓመት ምስ ኣሰልጣኒ ጋንታ ስሑል ሽረን ሓላዊ ልዳት ወልዋሎን እቲ "ሞት ኣልቦ ኩናት" ተባሂሉ ዝተገልጸ ወጥሪ ምስ ሃድአ ኣብ አህዛብ ክልቲኡ ህዝብታት ዓቢ ተስፋ አሕዲሩ ኣሎ። ብፍላይ ነበርቲ ዶባት ከኣ እቲ ብነፈርቲ ዝጀመረ ርክብ ብምድሪ እውን ብምጅማሩ ሓጎሳ ትገልጽ። ዋላ እውን ዕርቀ ሰላም ምስተኣወጀ ሓያሎ መንእሰያት ኤርትራ ዶባት ሰጊሮም ናብ ኢትዮጵያ ይመጽኡ ኣለው። ንምጅማር ዕርቀ ሰላም ኢትዮ ኤርትራ፡ ህዝብን መንእሰያትን ብሓጎስን ፈንጠዝያን ክቕበሉዎ ከምዝተዓዘበት እትምስክር ፕሮፌሰር ሚርያም ቫን ራይዘን፡ ንዋሕዚ ስደት መንእሰያት ኤርትራ ከዝሕሎን ከጉድሎን ልዑል ተስፋ ኣለዋ። ድልድል መረብ ሰጊራ ነቲ ኩነታት ብቐረባ ዝተዓዘበት ፕሮፈሶር ቫን-ራይዘን፣ እቲ ምብጻሕ ምስቲ ትመራመረሉን ትጽሕፈሉን ጕዳያት ስለ ዝተኣሳሰር ነቲ መገሻ ከምዝተጸንበረቶ ትገልጽ። ግን ስለምንታይ እያ እዛ ምስ መንግስቲ ኤርትራ ጽቡቕ ርክብ ዘይብላ ተወላዲት ሆላንድ ፕሮፌሰር፡ ኣብቲ ናይ ጸጥታ ዞባ ተባሂሉ ዝጽዋዕ፡ ክሳብ ዶባት ክልቲአን ሃገራት ብብይን ኮሚሽን ዶባት ዝምልከት፡ ዓቃብ ሰላም ክሰፍረሉ ዝነበሮን ንዝተወሰነ ግዜ ሰፊሩዎ ዝነበረ ቦታን ክትኣቱ ደፊራ?
